**Д О Г О В О Р   
№001**

Днес, 2025 г. в гр. София, между

1. **,,ТИЛКОМ” ООД със седалище и адрес на управление гр. София; ул. Неделчо Бончев, номер 1, ЕИК:** **121871118, представлявано от Панайот Божилов, в качеството си на управител, наричан за краткост в настоящия договор ВЪЗЛОЖИТЕЛ, от една страна**

и

1. **……………………………….. седалище и адрес на управление: ………………………….., с ЕИК ……………………., представлявано от …………………….., в качеството си на ………………., от друга страна, наричан за краткост в настоящия договор ИЗПЪЛНИТЕЛ**, от друга страна,

се сключи на настоящият договор за следното:

# ПРЕДМЕТ НА ДОГОВОРА

**Чл. 1**. **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема:

**1.1.** Настоящият договор се изпълнява в рамките на договор за безвъзмездна помощ

№ BG-RRP-4.021-0115-C01 (наричан по-нататък „договорът за безвъзмездна помощ“) съгласно описанието на проект ,, Инвестиции в енергоспестяващи мерки, водещи до енергийната ефективност на сградния фонд на "ТИЛКОМ" ООД“ по процедура за предоставяне на безвъзмездна финансова помощ BG-RRP-4.021 „ПОДКРЕПА ЗА ЕНЕРГИЙНО ОБНОВЯВАНЕ НА СГРАДИ В СФЕРАТА НА ПРОИЗВОДСТВОТО, ТЪРГОВИЯТА И УСЛУГИТЕ“ по Оперативна програма ,,Национален план за възстановяване и устойчивост“ и е за срок …………… дни, считано от датата на сключване на договора за СМР, но не по-късно от срока на Административен Договор за финансиране № BG-RRP-4.021-0115-C01 – 30.06.2026г., сключен между ВЪЗЛОЖИТЕЛЯ и Министерството на иновациите и растежа.

**1.2 ВЪЗЛОЖИТЕЛЯТ** възлага, а ИЗПЪЛНИТЕЛЯТ се задължава да

изпълни строително-монтажни работи по Подобряване енергийната ефективност чрез енергийно обновяване на сградния фонд на Тилком ООД, в Склад "Тилком" - сграда с идентификатори 07106.1402.673.1/2/4 по плана на гр. София.

# І. ЦЕНА И УСЛОВИЯ НА ПЛАЩАНЕ

Чл. 2.(1) Общата цена за извършването на СМР е съгласно предложена оферта от **ИЗПЪЛНИТЕЛЯ** и възлиза на лв. без ДДС.

1. Цената по предходната алинея е за цялостно извършване на СМР, които влизат към Офертата на Изпълнителя, включително описаните в същото приложение непредвидени разходи (ако е приложимо) - неразделна част от настоящия договор.
2. Плащането се извършва по банков път с платежно нареждане по сметка на ИЗПЪЛНИТЕЛЯ, както следва:

1. Еднократно авансово плащане 30% от общата стойност, след подписване на Договор за изпълнение. ВЪЗЛОЖИТЕЛЯТ редуцира предоставения аванс на ИЗПЪЛНИТЕЛЯ пропорционално със стойността на извършените СМР, след представяне на оригинал на фактура издадена от изпълнителя, Акт /обр.19/ за приемане на действително извършени строително-монтажни работи по време на изпълнението до 100% от общата стойност.

\*Забележка: Във всяка от фактурите трябва да бъде изписан следният текст: „Разходът е извършен във връзка с Договор № BG-RRP-4.021-0115-C01 по процедура BG-RRP-4.021 - „Подкрепа за енергийно обновяване на сгради в сферата на производството, търговията и услугите“, Национален план за възстановяване.

1. Плащанията се извършват след издаването на данъчна фактура на следната банкова сметка на **ИЗПЪЛНИТЕЛЯ**:

БАНКА: ………………

IBAN: …………………

BIC: ……………….…..

1. В описателната част на всяка фактура следва да впише номера на договора:

„Разходът е по договор № BG-RRP-4.021-0115-C01 по Националния план за възстановяване и устойчивост“.

1. Изпълнителят е длъжен да уведоми писмено Възложителя при промяна на

банковата си сметка, адрес на или друга регистрация, в срок от 5 /пет/ дни от промяната.

**I I. ГАРАНЦИЯ ЗА ИЗПЪЛНЕНИЕ НА ДОГОВОРА**

**Чл.3 ИЗПЪЛНИТЕЛЯТ** представя гаранция за изпълнение на договора в размер на 3% от общата цена за изпълнение на договора без ДДС, представена под формата на парична сума/безусловна и неотменима банкова гаранция/застрахователна полица.

Гаранцията се представя под формата на парична сума, внесена по банкова сметка на крайният получател, или под формата на банкова гаранция, издадена в полза на Тилком ООД или под формата на застраховка, която обезпечава изпълнението чрез покритие на отговорността на Изпълнителя.

Когато Изпълнителят представя банкова гаранция се представя оригиналът й, като тя следва да бъде безусловна, неотменяема и непрехвърляема като покрива 100% от стойността на гаранцията за изпълнение, със срок на валидност, срока на изпълнение по договора, плюс 30 дни. Страните се съгласяват в случай на учредяване на банкова гаранция, тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения. Всички банкови разходи, такси, комисионни и други плащания свързани с обслужването на превода на гаранцията, включително при нейното възстановяване, са за сметка на Изпълнителя.

Застраховката, която обезпечава изпълнението, чрез покритие на отговорността на Изпълнителя, и е със срок на валидност, срока на изпълнение на СМР по договора, плюс 30 дни. Застраховката следва да покрива отговорността на Изпълнителя при пълно или частично неизпълнение на Договора, и не може да бъде използвана за обезпечение на неговата отговорността по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на Крайният получател, при наличие на основание за това, са за сметка на Изпълнителя.

**IBAN:**

**BIC:**

1. В случай на прекратяване на Договора по вина на ИЗПЪЛНИТЕЛЯ, гаранцията за изпълнение на Договора не се възстановява.

2. В случай на неизпълнение от страна на ИЗПЪЛНИТЕЛЯ, на задължения по този Договор, ВЪЗЛОЖИТЕЛЯТ си запазва правото да задържи съответна част от гаранцията за изпълнение на Договора.

3. ВЪЗЛОЖИТЕЛЯТ освобождава гаранцията без да дължи лихви за периода, през който средствата законно са престояли при него.

# СРОК ЗА ИЗПЪЛНЕНИЕ

**Чл. 4. ИЗПЪЛНИТЕЛЯТ** е длъжен да завърши и предаде обекта в срок от дни, считано от датата на сключване на договора за СМР, но не по-късно от срока на Административен Договор за финансиране № BG-RRP-4.021-0115-C01 – 30.06.2026г., сключен между ВЪЗЛОЖИТЕЛЯ и Министерството на иновациите и растежа. (съгласно Оферта на ИЗПЪЛНИТЕЛЯ)

# ПРАВА И ЗАДЪЛЖЕНИЯ

**Чл. 5. ИЗПЪЛНИТЕЛЯТ** се задължава:

* 1. ИЗПЪЛНИТЕЛЯТ е длъжен да извърши строителството в договорения срок и с грижата на добрия търговец на **ВЪЗЛОЖИТЕЛЯ** и представената оферта от **ИЗПЪЛНИТЕЛЯ**, които стават неразделна част от настоящия договор, като спазва предвиденото в техническата документация и изискванията на строителните, техническите и технологичните правила и нормативи за съответните дейности, както и да изпълнява възложените му работи, съобразно изискванията на действащата нормативна уредба, ЗУТ, БДС и съгласно нормите на фирмите производители, а също така и в съответствие с поставените от **ВЪЗЛОЖИТЕЛЯ** специални изисквания, когато те не противоречат на описаните по-напред в това изречение условия.
  2. Вложените материали и изделия при изпълнение на строителните и монтажни работи следва да отговарят на предвидените такива в офертата на **ИЗПЪЛНИТЕЛЯ**, както и на Техническата спецификация и проекта, и техническите изисквания към вложените строителните продукти, съгласно НАРЕДБА №РД-02-20-1 от 5.02.2015г. за условията и реда за влагане на строителни продукти в строежите на Република България. Съответствието се удостоверява по реда и условията, посочени в същата Наредба. Влаганите материали трябва да бъдат съгласувани със строителен надзор и **ВЪЗЛОЖИТЕЛЯ**.

Чл. 6. **ИЗПЪЛНИТЕЛЯТ** носи отговорност пред **ВЪЗЛОЖИТЕЛЯ**, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.

Чл. 7. **ИЗПЪЛНИТЕЛЯТ** се задължава да не преотстъпва правата и задълженията си по този договор на трети лица

Чл. 8. **ИЗПЪЛНИТЕЛЯТ** е длъжен да спазва законовите изисквания, свързани със строителството, включително относно опазването на околната среда и безопасността на строителните работи

Чл 9. Отговорност на **ИЗПЪЛНИТЕЛЯ**:

1. При възникване на вреди, нанесени на служителите или имуществото на **ВЪЗЛОЖИТЕЛЯ**, вследствие на действие или бездействие от страна на **ИЗПЪЛНИТЕЛЯ** или негови служители, или като последица от тях, то отговорност носи **ИЗПЪЛНИТЕЛЯT**.
2. **ИЗПЪЛНИТЕЛЯТ** се задължава да предприеме всички необходими мерки за избягване и предотвратяване на конфликт на интереси и/или свързаност по смисъла на

§1 от Допълнителните разпоредби на Търговския закон, както и да уведоми **ВЪЗЛОЖИТЕЛЯ** незабавно в писмен вид относно обстоятелство, което предизвиква или може да предизвика подобен конфликт или свързаност.

1. **ИЗПЪЛНИТЕЛЯТ** се задължава да запазва поверителността на всички документи, информация или други материали, станали му известни по повод и при изпълнението на настоящия Договор и да не ги използва за други цели освен за прякото изпълнение на възложените с настоящия договор дейности.

**Чл 10. ИЗПЪЛНИТЕЛЯТ** се задължава:

1. Да допуска СНД, упълномощените от него лица, националните контролни и одитиращи органи, Европейската прокуратура, Прокуратурата на РБ, Европейската комисия, Европейската служба за борба с измамите, Европейската сметна палата, външни одитори, извършващи проверки, Агенцията за държавна финансова инспекция и Националната агенция за приходите да проверяват, посредством проучване на документацията му или проверки на място изпълнението на договора и да провеждат пълен одит.
2. Да предоставя на органите и лицата по предходната точка информация и достъп до местата, на които се изпълнява договора в това число и до неговите информационни системи, както и до всички документи и бази данни, свързани с изпълнението на договора.
3. **ИЗПЪЛНИТЕЛЯТ** е длъжен да изпълни договора с грижата на добър стопанин при спазване на изискванията за ефективност, прозрачност и старание в съответствие с най- добрите практики в съответната област. За тази цел **ИЗПЪЛНИТЕЛЯТ** трябва да осигури всички човешки и материални ресурси, необходими за пълното и точно изпълнение на договора, предвидени в Офертата.

**Чл. 11. ИЗПЪЛНИТЕЛЯТ** има право:

1. Да получи уговореното възнаграждение при пълното, качествено и в срок изпълнение на настоящия договор по реда и условията предвидени в чл. 2;
2. Да получи безопасни условия за работа на своя персонал на мястото за осъществяване на СМР, както и съпровождащ ги служител от страна на **ВЪЗЛОЖИТЕЛЯ** на територията определена за изпълнение на СМР за целия период на престоя.

# ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл.12. **ВЪЗЛОЖИТЕЛЯТ** се задължава:

1. Да предостави на **ИЗПЪЛНИТЕЛЯ** строителната площадка за времето, предвидено за СМР на обекта - предмет на настоящия договор, и за реализиране целите по договора;
2. Да осигури свободен достъп на **ИЗПЪЛНИТЕЛЯ** до обекта съгласно одобрения график;
3. Да упражнява чрез свои представители инвеститорски контрол върху изпълняваните работи, предмет на договора;
4. Да съдейства за изпълнението на договорените работи, като своевременно решава всички технически проблеми, възникнали в процеса на работа;
5. Да приеме в срок изпълнените работи;
6. Да заплати в договорените срокове и при условията на договора дължимите суми на **ИЗПЪЛНИТЕЛЯ**;
7. Да отменя и възлага допълнителни строителни работи в процеса на изпълнението.

**Чл. 13. ВЪЗЛОЖИТЕЛЯТ** има право:

1. Да получи договореното съгласно чл. 1 от договора при договорените условия и срокове.
2. Да получи оригинална фактура, съдържаща всички задължителни счетоводни реквизити.

# ПРИЕМАНЕ И ПРЕДАВАНЕ

**Чл. 14. (1)** Приемането на изпълнението се извършва на площадката на **ВЪЗЛОЖИТЕЛЯ** и се удостоверява с двустранно подписан приемо-предавателен протокол за СМР след финализиране на дейностите по СМР.

1. **ВЪЗЛОЖИТЕЛЯТ** има право да откаже да приеме обекта или отделни работи по него, ако открие съществени недостатъци.
2. Недостатъците се отстраняват от **ИЗПЪЛНИТЕЛЯ** за негова сметка.
3. В случай на заложени от страна на **ИЗПЪЛНИТЕЛЯ** в КСС към Офертата непредвидени разходи, същите се отчитат, когато СМР дейностите за обекта са напълно приключили. За извършени от страна на **ИЗПЪЛНИТЕЛЯ** непредвидени

разходи той следва да представи отделен протокол за приемането им или отделна част от протокола, придружен от необходимите документи, обосноваващи изпълнението им. На одобрение от страна на **ИЗПЪЛНИТЕЛЯ** подлежат само разходи, които попадат в следната хипотеза:

*„Непредвидени разходи за строителни и монтажни работи са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които към момента на разработване и одобряване на технически или работен инвестиционен проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация. Разходи за СМР, възникнали допълнително в резултат на проектантски грешки и/или пропуски в инвестиционния проект не представляват непредвидени разходи. Разходите, които биха могли да бъдат одобрявани като непредвидени, следва да отговарят на условията за допустимост на разходите по процедурата, в рамките на която е сключен договорът.”*

# ФОРСМАЖОРНИ СЪБИТИЯ

**Чл15.** (1) Страните не отговарят за неизпълнение на задълженията си по договора, дължащо се на извънредни обстоятелства (force majeure), възникнали след датата на влизане на договора в сила.

1. С термина "извънредни обстоятелства" се обозначават природни бедствия, стачки, локаути и други индустриални смущения и събития от извънреден характер, престъпления или терористични актове, обявени или необявени войни, блокади, бунтове, вълнения, епидемии, свличания и срутвания, земетресения, бури, гръм, наводнения и отнасяне на почва, граждански безредици, експлозии и други непредвидими и непредотвратими събития, които са извън контрола и волята на страните.
2. Когато страните са на мнение, че е настъпило извънредно обстоятелство, което може да повлияе върху изпълнението на задълженията им, те са длъжни незабавно да уведомят за това другата страна, като посочат конкретните обстоятелства, вероятната им продължителност и очаквания ефект. Ако не получи писмени указания от Възложителя в обратен смисъл, **ИЗПЪЛНИТЕЛЯТ** е длъжен да продължи да изпълнява задълженията си по договора, доколкото това е възможно, както и да търси разумни алтернативни средства и начини за това. **ИЗПЪЛНИТЕЛЯТ** не може да използва такива алтернативни начини и средства за изпълнение на задълженията си, освен ако не получи от **ВЪЗЛОЖИТЕЛЯТ** указания за това.
3. Ако извънредните обстоятелства (force majeure) продължат повече от 60 дни, всяка от страните има право да прекрати договора с 10 дневно предизвестие до другата страна, независимо от евентуално удължение на срока за изпълнението, дадено на

основание на извънредните обстоятелства. Ако при изтичане на срока на предизвестието извънредните обстоятелства все още са налице, съгласно изискванията на националното законодателство, приложимо към договора, той се прекратява и страните се освобождават от задълженията си по него.

1. Събитие не може да се квалифицира като „непреодолима сила", ако:

(а) ефектът на това събитие е могъл да се избегне, ако някоя от страните е изпълнявала добросъвестно задълженията си по този договор;

(б) ефектът от това събитие е могъл да бъде избегнат или намален с полагане на всички разумни грижи.

# КОНТРОЛ И УКАЗАНИЯ

Чл. 16. (1) **ВЪЗЛОЖИТЕЛЯТ** може по всяко време да осъществява контрол по изпълнението на настоящия договор, стига да не възпрепятства работата на **ИЗПЪЛНИТЕЛЯ** и да не нарушава оперативната му самостоятелност.

(2) Указанията на **ВЪЗЛОЖИТЕЛЯТ** са задължителни за **ИЗПЪЛНИТЕЛЯ**, освен ако са в нарушение на строителните правила и нормативи или водят до съществено отклонение от възложените работи**.**

# НОСЕНЕ НА РИСКА

Чл. 17. (1) Рискът от случайно погиване или повреждане на извършено строителство, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от **ИЗПЪЛНИТЕЛЯ**, от момента на предоставянето на строителната площадка за изпълнение на СМР.

(2) **ВЪЗЛОЖИТЕЛЯТ** носи риска от погиване или повреждане на вече приетите СРР, освен ако погиването или повреждането е по вина на **ИЗПЪЛНИТЕЛЯ** или последният е могъл да го предотврати при полагане на дължимата грижа.

# ГАРАНЦИОННИ УСЛОВИЯ

**Чл.18 (1)** Изпълнителят предоставя гаранция за СМР, съгласно Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти

Забележка: Подмяната на LED осветлението не попада в обхвата на чл. 20 от посочената наредба, поради което за този вид дейност гаранционният срок следва да бъде съобразен със срок от 3 години за съответните доставени и монтирани елементи.

1. Срок за гаранция на изпълнените СМР съгласно офертата на

**ИЗПЪЛНИТЕЛЯ** считано от датата на въвеждане на обекта в експлоатация.

# НЕИЗПЪЛНЕНИЕ. ОТГОВОРНОСТ

Чл. 19. При неизпълнение на задължение по настоящия договор неизправната страна дължи на другата обезщетение за причинени вреди при условията на действащото българско гражданско и търговско законодателство.

Чл. 20. При забава за завършване и предаване на работите по настоящия договор в уговорените срокове **ИЗПЪЛНИТЕЛЯТ** дължи неустойка в размер на 5% (пет на сто) от общата цена по чл. 2, ал. 1.

Чл. 21. (1) При виновно некачествено извършване на СМР, освен задължението за отстраняване на дефектите, **ИЗПЪЛНИТЕЛЯТ** дължи и неустойка в размер на 0,01% на ден от стойността на некачествено извършените СМР, но не повече от 5% (пет на сто).

1. Дължимата неустойка по предходната алинея не лишава **ВЪЗЛОЖИТЕЛЯ** от възможността да търси други обезщетения и/или да се възползва от други възможности, предоставени му от закона.
2. Ако недостатъците, констатирани при приемането на СМР или в гаранционните срокове по чл. 17 от настоящия договор, не бъдат отстранени в договорения срок или при липса на уговорка - в подходящ срок, **ИЗПЪЛНИТЕЛЯТ** дължи неустойката по ал. 1 от настоящия член.

# ПРЕКРАТЯВАНЕ НА ДОГОВОРА

Чл. 22. (1) Прекратяване на договора от **ВЪЗЛОЖИТЕЛЯ**:

1.**ВЪЗЛОЖИТЕЛЯТ** има право да прекрати договора, без предизвестие, във всеки един момент, както следва:

а) когато **ИЗПЪЛНИТЕЛЯТ** не изпълнява основните си задължения, произтичащи от договора и не се поправи в срок от 20 календарни дни от получаване на писмена покана от страна на **ВЪЗЛОЖИТЕЛЯТ**, която следва да съдържа описание на неизпълнените задължения;

б) когато **ИЗПЪЛНИТЕЛЯТ** прехвърли правата и задълженията си по договора или сключи договор с поддоставчици;

в) в случай че за **ИЗПЪЛНИТЕЛЯТ** бъде открито производство по обявяване в несъстоятелност или ликвидация, или съдът постанови управление на имуществото му от синдик, или започне преговори с кредиторите си за обезпечаване на вземанията им, или извършва дейността си под контрола на синдик, попечител или управител, назначен в полза на кредиторите му;

г) когато **ИЗПЪЛНИТЕЛЯТ** е осъден с влязла в сила присъда за измама или акт на корупция, банкрут, участвал е в престъпна организация или във всякаква друга незаконна дейност, която накърнява финансовите интереси на Общността;

д) **ВЪЗЛОЖИТЕЛЯТ** има право да прекрати договора без предизвестие и без да изплаща каквито и да било обезщетения, в случай на нередност от страна на **ИЗПЪЛНИТЕЛЯ** и подозрение в измама, съгласно чл. 1 от Конвенцията за защита на финансовите интереси на Европейските общности, корупционни действия, участие в престъпни организации или всякакви други неправомерни действия в ущърб на финансовите интереси на Европейските общности;

е) всякаква друга законова невъзможност, възпрепятстваща изпълнението на договора. 2.**ВЪЗЛОЖИТЕКЯТ** е длъжен, предавайки известието за прекратяване на договора, да даде указания за вземане на спешни мерки от **ИЗПЪЛНИТЕЛЯТ** за прекратяване на доставките и за ограничаване на разходите до минимум.

3.При прекратяване на договора **ВЪЗЛОЖИТЕЛЯТ** е длъжен в максимално кратък срок в присъствието на **ИЗПЪЛНИТЕЛЯТ** или негови представители, които са редовно призовани, да състави опис на извършените доставки и работа, както и на доставените и неупотребени материали. **ВЪЗЛОЖИТЕЛЯТ** е длъжен да състави и протокол за задълженията на двете страни към момента на прекратяване на договора.

(2) Прекратяване на договора от страна на **ИЗПЪЛНИТЕЛЯТ**

**ИЗПЪЛНИТЕЛЯТ** има право да прекрати договора с 14-дневно предизвестие, когато **ВЪЗЛОЖИТЕЛЯТ**:

а) не изплати на Изпълнителя сумите по чл. 3 до изтичане на крайните срокове;

б) системно не изпълнява основните си задължения по договора след неколкократни покани.

Чл.23.Този договор може да бъде прекратен по взаимно съгласие на страните, изразено в писмена форма.

Чл.24.Настоящият договор се прекратява с точното изпълнение на предмета на договора, приемането на стоките от **ВЪЗЛОЖИТЕЛЯ** и изтичане на гаранционните срокове

Чл.25.В случай на едностранно прекратяване на договора от страна на **ВЪЗЛОЖИТЕЛЯ**, в следствие неизпълнение на предмета му от **ИЗПЪЛНИТЕЛЯ**, последният се задължава да върне получения аванс в срок до 7 (седем) работни дни от датата, на която бъде писмено уведомен от **ВЪЗЛОЖИТЕЛЯ**.

# ДРУГИ УСЛОВИЯ

Чл.26. (1) С настоящия договор се гарантира спазването на разпоредбите на чл. 3, 4, 5, 6,

11.3 “б” и 14, във връзка с чл. 1.7 от О б щ и т е у с л о в и я к ъ м д о г о в о р и т е з а за финансиране по Програмата за икономическа трансформация от Националния план за възстановяване и устойчивост, като същите важат и за **ИЗПЪЛНИТЕЛЯ**.

(2) Измененията по настоящия договор се правят единствено по взаимно съгласие на страните чрез допълнителни писмени споразумения, и в съответствие с чл. 14, ал.2 от ПМС № 80/09.05.2022 г.

Чл.27 Нищожността на някоя клауза от Договора не води до нищожност на друга клауза или на Договора като цяло.

Чл.28. (1) Ако при извършване на строителството възникнат препятствия за изпълнение на настоящия договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези препятствия.

(2) Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна.

Чл.29. Всички съобщения между страните във връзка с настоящия договор следва да бъдат в писмена форма.

Чл.30. Страните ще решават спорове, възникнали при или по повод изпълнението на Договора или свързани с Договора или неговото тълкуване, недействителност, неизпълнение или прекратяване, по взаимно съгласие, а при непостигане на такова – спорът се отнася за решаване пред компетентния съд.

Чл.31. За неуредените в настоящия Договор въпроси се прилагат разпоредбите на действащото българско законодателство.

Чл 32. Неразделна част от настоящия Договор са следните Приложения:

1. Оферта на **ИЗПЪЛНИТЕЛЯТ** (строителя) за изпълнението на обекта.

За Изпълнителя: За Възложителя:

Име на Управител/Представляващ: Име на управител/представляващ:

Подпис и печат: Подпис и печат:

Дата: